SAPD kry nog 495 beamptesVan die nuwe konstabels in die polisie. (Foto: Verskaf) Die Suid-Afrikaanse Polisiediens (SAPD) is byna 500 konstabels ryker nadat dié beamptes die ses maande lange toets geslaag het om ŉ wetstoepassingsbeampte te word. Die nuwe konstabels is deel van die eerste groep van 10 000 polisiebeamptes wat by verskeie stasies, eenhede en dienspunte ontplooi gaan word. Die bykomende mag sal nie net die SAPD se kapasiteit aanvul nie, maar ook polisiesigbaarheid verbeter. Kol. Athlenda Mathe, polisiewoordvoerder, sê al 495 van die nuwe lede het die inleidende polisie- leerontwikkelingsprogram suksesvol ondergaan. Die program is ŉ kombinasie van teorie en praktiese toetse. Die gradeplegtighede het Vrydag gelyktydig in die Oos-Kaap en Limpopo plaasgevind. Van die nuwe konstabels in die polisie. (Foto: Verskaf) Altesame 194 van die nuut opgeleide lede het in regte, polisiëring en kriminologie gegradueer, terwyl die meerderheid van die konstabels ook voorheen as reserviste gedien het. “Die meeste van die lede sal nou ontplooi word om te dien binne gespesialiseerde eenhede soos dié van die openbare orde- polisie (POP) en dié vir gesingsgeweld, kinderbeskerming en seksuele misdrywe om die vlaag van geslagsgebaseerde geweld te takel,” sê Mathe. Die oorblywende groep polisiebeamptes sal hul opleiding in Desember voltooi “om meer stewels op die grond te hê tydens die besiger feesseisoen”.